yakhyo/uz-wiki huggingface dataset:
Gugurtga ketib

Gugurtga ketib (, ) – SSSR-Finlandiya kinochilari tomonidan Mosfilm va Suomifilm kinostudiyalarida 1980-yilda suratga olingan komediya.

Syujeti 
Antti Ihalainen rafiqasi Anna-Liza bilan Liperi jamoatidagi fermada baxtli yashaydi. Bir kuni, Ihalainenning uyida gugurt tugab, finlar juda yaxshi koʻradigan qahva qaynatish uchun olov yoqadigan gugurt yoʻq boʻlganda, Anna-Lisa uni qoʻshnisi Hyvarinenga gugurt uchun yuboradi.

Agar Ihalainen yoʻlda eski doʻsti Jussi Vatanen bilan uchrashib qolmaganida, allaqachon gugurtni topgan boʻlar edi. Beva qolgan Jussi Ihalainendan Hyvarinenning qizi Anna-Kaisani oʻziga sovchi boʻlishni soʻraydi. Hyvarinenni uyiga kelib, doʻstini uzoq maqtaydi. Antti Hyvarineni uyiga tashrifining asl maqsadi nima ekanligini darhol unutadi va gugurtsiz qaytib ketadi.

Yaqin atrofdagi shaharlik tikuvchi Tahvo Kenonen mijoz bilan mast holda suhbatda, u Anna-Lizani anchadan beri yaxshi koʻrganini, ammo Antti Ihalainen uni kaltaklaganini aytadi. Tahvo Kenonen eski sevgilisini koʻrish haqida oʻylaydi.

Ayni paytda, Ihalainen Jussiga muvaffaqiyatli oʻtgan sovchilik haqida xabar beradi va doʻstlar kelinning oilasiga sovgʻalar, Hyvarinen uchun aroq sotib olish uchun Joki shahriga borishga qaror qilishadi. Ushbu mahsulotga yangi shisha sotib olmaslik uchun Jussi shkafdan eskisini topadi.

Aytish kerakki, doʻstlar Antti va Jussining oʻzlari 10 yil davomida ichishni tashlashgandi. Gap shundaki, bundan 10 yil muqaddam mast boʻlib, tegirmonchi bilan juda qattiq janjallashgandi. Uning toʻrt qovurgʻasini sindirib, yetkazilgan maʼnaviy va jismoniy zararning oʻrnini qoplash uchun ular jabrlanuvchiga toʻrtta sigir (har bir singan qovurgʻa uchun) berishlari kerak edi. Shu kundan boshlab ular aroq ichmaslikka qasam ichishgandi.

Baxtga qarshi, oʻsha shishada hali ham aroqning yarmi bor edi. Garchi Jussi dastlab „bu jirkanch narsani toʻkib tashlashni“ taklif qilgan boʻlsa-da, oxir-oqibat chiday olmaydi. Soʻng ular shaharga yoʻl oldilar. Ular oʻzlariga duch kelgan tikuvchi Tahvo Kenonenni qoʻrqitib, uni kaltaklashiga sal qoladi. Yoʻl-yoʻlakay ularga duch kelgan mashhur gʻiybatchi Ville Huttunenga ular Amerikaga ketishlarini, u yerda abadiy qolishlari mumkinligini hazil bilan aytishgandi. Huttunen bu xabarni tezda butun hududga tarqatdi.

Mish-mish Anna-Lizaning qulogʻiga yetib boradi. U erining nega uzoq vaqt davomida qoʻshnilaridan qaytmaganidan xavotirlana boshlagandi. Bu yangilikdan ilhomlangan Tahvo Kenonen „qolgan beva ayol“ Anna-Lizaga turmush qurishni taklif qilishga shoshiladi. Bu vaqtda shaharga kelgan Antti va Jussi uyga qaytishga shoshilmayotgandi. Nihoyat, Ihalainen uyiga qaytadi va Tahvoni taʼzirini beradi.

Rollarda 
 Yevgeniy Leonov (Antti Ihalainen)
 Vyacheslav Nevinniy (Jussi Vatanen)
 Georgiy Vitsin (Tahvo Kennonen)
 Rita Polster (Anna-Lisa Ihalaynen)
 Ritva Valkama (Miina)
 Sergey Filippov (Hyuvyarinen)
 Nina Grebeshkova (Hyuvyarinenni xotini)
 Vera Ivleva (Anna-Kaysa)
 Galina Polskix (Kaysa Karchutar)
 Mixail Pugovkin (Politsiya xodimi)
 Kauko Helovirta (Torvelaynen)
 Olavi Ahonen (Ville Huttunen)
 Leonid Kuravlyov (epizod)
 Viktor Uralskiy (epizod)

Linklar

Manbalar 

1980-yil filmlari
Sovet Ittifoqi filmlari
Qurbon Haqberdiyev

Haqberdiyev Qurbon Haqberdievich (;1926-yil Qashqadaryo viloyati Shahrisabz tumani Ommagʻon qishlogʻida tugʻilgan) — Oʻzbekistonda va Qashqadaryo vohasida uzoq yillar davomida ilgʻorlikni qoʻlga kiritib kelgan F.Engels nomidagi kolxozga raislik qilgan. Q.Haqberdiev rahbarligida kolxoz paxtachilik va qishloq xoʻjaligi mahsulotlarini yetishtirishda mamlakatda yetakchi oʻrinlarni egallab kelgan.

Mukofotlari 
 Lenin ordeni
 oktyabr revolutsiya ordeni
 Xalqlar doʻstligi ordeni
 Mehnat qizil bayroq ordeni
 Oʻzbekiston SSR Oliy soveti faxriy yorligʻi(4-marta)
 Xalq ma’orifi a’lochisi 
 Va bir necha koʻkrak nishonlari bilan taqdirladi.

Manbalar
Alisher Shayxov

Alisher Erkinovich Shayxov (1956-yil 7-noyabrda Toshkent viloyati Boʻka tumanida tugʻilgan) — Oʻzbekiston Respublikasi Savdo-sanoat palatasi raisi (2006-2017).

Biografiyasi 
1979-yil Toshkent universiteti Sharqshunoslik fakultetining tarix boʻlimini tamomlagan. Mutaxassisligi boʻyicha iqtisodchi. 1983-yil iqtisod fanlari nomzodi boʻlgan.

1979—1992 — Sharqshunoslik instituti Ilmiy Akademiyasining ilmiy xodimi, direktor oʻrinbosari.

1987—1988 — Misr Arab Respublikasi Qohira universitetida ish oʻrganuvchi.

1992—1993 — Oʻzbekiston Respublikasi Tashqi iqtisodiy aloqalar vazirligining Tashqi iqtisodiy faoliyatni rivojlantirish istiqbollari va tahlili bosh boshqarmasi boshligʻi.

1993—1994 — Oʻzbekiston Respublikasi Vazirlar Mahkamasining Tashqi iqtisodiy faoliyatni muvofiqlashtirish boʻlimi boshligʻi.

1994—1995 — Oʻzbekiston Respublikasi Tashqi iqtisodiy aloqalar vazirining birinchi oʻrinbosari.

1995—1996 — Oʻzbekiston Respublikasi Vazirlar Mahkamasining Tashqi iqtisodiy faoliyatni muvofiqlashtirish Departamenti boshligʻi.

1996—1998 — Oʻzbekiston Respublikasining Olmoniya va Avstriya Respublikasidagi elchisi, Yevropa xavfsizlik va hamkorlik tashkiloti huzuridagi Oʻzbekiston missiyasi boshligʻi.

1998—2001 — Oʻzbekiston Respublikasining Yaponiyadagi elchisi.

2001—2004 — Oʻzbekiston Respublikasining Benilyuks mamlakatlaridagi favqulodda va muxtor elchisi, Yevropa Ittifoqi va NATO huzuridagi Oʻzbekiston missiyasi boshligʻi.

2004—2005 — Oʻzbekiston Respublikasi Savdo-sanoat palatasi raisi.

2005—2006 — Oʻzbekiston Respublikasi Tashqi iqtisodiy aloqalar, investitsiyalar va savdo vaziri.

2006—2017 — Oʻzbekiston Respublikasi Savdo-sanoat palatasi raisi.

2017—2019 — Oʻzbekistonning Birlashgan Qirollikdagi favqulodda va muxtor elchisi..

Manbalar

Havolalar  
 Profili

Oʻzbekistonning Germaniyadagi elchilari
Oʻzbekistonning Avstriyadagi elchilari
Oʻzbekistonning Yaponiyadagi elchilari
Oʻzbekistonning Belgiyadagi elchilari
Oʻzbekistonning Niderlandlardagi elchilari
Oʻzbekistonning Lyuksemburgdagi elchilari
Oʻzbekistonning Birlashgan Qirollikdagi elchilari
Oʻzbekiston Milliy universiteti bitiruvchilari
Ommagʻon



Asosiy maʼlumotlar 
Aholisi tahminan 10000 kishi.

Geografik joylashuvi 
Qashqadaryo viloyati, Shaxrisabz tumanining janubiy-gʻarbida, Hisor togʻ tizmasida, dengiz sathidan 1600-1750 metr balandlikda joylashgan. Ommagʻon qishlogʻi yaqin tarixigacha, hozirda ham 3 ta guzarga boʻlingan. Qishloq 3 guzardan Yuqori guzar, Arvob(Arbob) va Paytoshovi guzarlariga boʻlinadi. Yuqori guzar Ommagʻon qishlogʻini asosiy tarixiy markazini tashkil etib, bu guzar ilgaridan qishloqning aholi koʻp va zich yashab kelgan guzari hisoblangan. Guzarni nomi qishloqni yuqori qismida joylashganligi va asosiy ijtimoiy oʻrinda turganligi tufayli yuqori yoki ayrim oʻrinlarda bosh guzar deb aytilgan. Yuqori guzardan eng keraklik boʻlgan suv tarmoqlari oʻtgan.

Tarixi

Ommagʻon oʻyinlari

Iqtisodiy potensiali 
Asosan dehqonchilik va chorvachilik rivojlangan.

Havolalar  
↑https://earth.google.com/web/@39.02647667,66.98877405,800.89067847a,2077.14178093d,35y,-32.03519678h,8.2580993t,0r/data=ClUaUxJNCiUweDNmNGM5YWEzNTYzOGFiMTE6MHhjMmE0OTRlMTk5YjdiNGIwGWLMp9jihkNAIYRJTKt8tFBAKhLQqNCw0YXRgNC40YHQsNCx0LcYASAB↑

Qashqadaryo viloyati qishloqlari
Shahrisabz tumani aholi punktlari
Dinmuhammad Qoʻnayev

Dinmuhammad (Dimash) Ahmedovich Qoʻnayev (; 12-yanvar 1912, Verniy – 22-avgust 1993, Olmota) – Qozoq SSR davlat arbobi, akademik (1952). SSSR Oliy soveti deputati.

Hayoti 
Uning rasmiy Hayotiga koʻra, D. A. Kunaevning ota-bobolari chorvachilik bilan shugʻullanishgan. Uning otasi, Ahmed Jumabayevich (1886 – 1976), Qishloq xoʻjaligi va savdo tashkilotlarida ishlagan, onasi Zaure Bairovna (Chimbulatova), 1888-yil qishloqda kambagʻal bir dehqon oilasida tugʻilgan. Ammo, Kunaevning kelib chiqishi savol ostida.
Maktabni bitirgach, Qozogʻiston davlat rejalashtirish qoʻmitasida statistikachi sifatida mehnat bilan birga, kechqurun institutida oʻquv kurslarida tahsil olgan. Moskva davlat universitetini kon muhandisi sohasi boʻyicha bitirgan. Ikkinchi jahon urushi boshlangan paytda u kon boshqarmalarida turli rahbarlik lavozmlarida ishlagan.

1942-1952 – Qozoq SSR xalq kommissarlari Kengashi Raisi oʻrinbosari.

1952-1955 – Qozoq SSR va Oʻzbek SSR Fanlar Akademiyasi Prezidenti.

1955-1960 – Qozoq SSR Vazirlar Kengashi Raisi.

1960-1962 – Qozoq SSR Kommunistik partiyasi birinchi kotibi.

1962-1964 – Qozoq SSR Vazirlar Kengashi Raisi.

1964-1986 – Qozoq SSR Kommunistik partiyasi birinchi kotibi.

Birinchi kotibi sifatida mustahkam siyosiy nufuzga ega boʻlgan va Leonid Brejnevning eng ishonchli odamlaridan edi.

1987-yilda D. A. Qoʻnayev KPSS Markaziy Qoʻmitasi va Politbyuro aʼzoligidan olib tashlandi.

1993-yilda yurak xurujidan vafot etgan.

Xotirasi 
Olmotadagi parklardan biriga haykali oʻrnatilgan.

Qozogʻistonning bir nechta shaharlari – Ostona, Olmaota,Taraz, Taldiqorgan, Tekeli shaharlaridagi koʻchalarga uning nomi berildi.

Katta Olmaota kanaliga uning nomi berildi.

Toshkentning Mirobod tumanidagi markaziy koʻchalardan biri uning nomida edi, hozirda bu koʻcha Mirobod koʻchasi deb qayta nomlandi.

Olmaotada D. A. Qoʻnayev nomidagi konchilik instituti bor.

Manbalar
Baqitjan Sagʻintayev

Sagintayev Baqitjan Abdirovich (tugʻilgan sanasi 13-oktyabr 1963, Usharal, Talas tumani, Jambul viloyati, SSSR) – Qozogʻiston sobiq Bosh vaziri.

Biografiyasi 
1963-yil 13-oktyabrda Usharal qishlogʻida tugʻilgan.

Qozogʻiston davlat universitetini tamomlagan. Iqtisod fanlari nomzodi.

Milliy Olmaota Instituti, iqtisodiyot, siyosiy iqtisod kafedrasi oʻqituvchisi sifatida oʻz faoliyatini boshlagan.

1988-1992 – Qozoq davlat universitetida ishlagan.

1992-yildan biznes bilan shugʻullanadi.

1998-yilda Jambul viloyati hokimi oʻrinbosari (akim) etib tayinlandi.

1999-2002 Qozogʻiston kichik biznes va xususiy tadbirkorlikni qoʻllab-quvvatlash kengashining raisi.

2002-yildan Qozogʻiston Respublikasi raqobatni rivojlantirish agentligi boshligʻining birinchi oʻrinbosari.

2004-2007-yillarda – Agentlik raisi.

2007-2008 – Qozogʻiston Respublikasi Bosh Vazirining oʻrinbosari boʻlib ishlagan.

30-sentyabr 2008 – 20-yanvar 2012 – Pavlodar viloyati akimi (hokimi).

20-yanvar 24-sentyabr 2012 – Iqtisodiy rivojlantirish vaziri.

2012-2013 – Nur Otan partiyasi raisining oʻrinbosari.

16-yanvar 2013-yildan 2016-yilgacha Qozogʻiston hududlarni rivojlantirish vaziri.

8-sentyabr 2016-yildan 21-fevral 2019-yilgacha – Qozogʻiston Respublikasi Bosh vaziri.

Manbalar 

Yashayotgan insonlar
Qozogʻiston siyosatchilari
Paul Krugman

Paul Krugman — ameriakalik iqtisodichi, iqtisod boʻyicha Nobel mukofoti sovrindori. Yale universitetida tahsil olgan. PhDsini Massachusetts texnologiya institutidan olgan.

Manbalar 

Yashayotgan insonlar

Amerikalik Nobel mukofoti laureatlari
Davlat bayrogʻi maydoni

Davlat Bayrogʻi Maydoni -  Boku shahrining Bayil hududida joylashgan memorial obida-istirohat parki. Maydonning ochilishi 2010-yil 1- sentyabrda oʻtkazilgan.

Tarixi 
Bokuda Davlat Bayrogʻi Maydonining barpo etilishi toʻgʻrisidagi hujjat 2003-yil 5-oktyabrda imzolandi. Ayni vaqtda Davlat Bayrogʻi kunining taʼsis etilishi toʻgʻrisidagi hujjat ham imzolangan. Har yil 9-noyabr Ozarbayjonda Davlat Bayrogʻi kuni sifatida nishonlanadi.

Davlat Bayrogʻi Maydonining tamali 2007-yil 30-dekabrda Bokuning Bayil mavzesida — Harbiy Flot Qoʻmondonligi bazasi yaqinida prezident Ilhom Aliyev ishtirokida qoʻyildi.

2009-yil oktyabr oyida Ozarbayjon Respublikasi Prezidenti Ilhom Aliyev „Boku shahrida joylashgan Davlat Bayrogʻi Maydonida qurilish va obodonlashtirish ishlarining samaradorligini oshirish uchun qoʻshimcha chora-tadbirlar“ toʻgʻrisida hujjat imzoladi. Maydonda qurilish va obodonlashtirish ishlarining samaradorligini oshirish uchun Ozarbayjon Respublikasining 2009-yil uchun davlat byudjetida nazarda tutilgan Prezidentning Zahira Fondidan Boku shahri Ijro hokimiyatiga 10 mln manat qoʻshimcha mablagʻ ajratildi.

Maydon uchun tanlangan joy davlat bayrogʻini poytaxtning turli yerlaridan koʻrish imkonini yaratadi.

AQShning „Trident Support“ shirkati tomonidan tayyorlangan loyiha ijrosini Ozarbayjonning „Azenko“ shirkati amalga oshirdi. Umumiy hududi 60 gektar, yuqori qismi maydoni 21 ming kvadrat metr boʻlgan maydonda barcha infrastrukturalar yaratilgan. Maxsus loyiha asosida rejalashtirilgan qurilish ishlarini xorijiy va mahalliy mutaxassislar amalga oshirdilar.

20000 m² hududga ega boʻlgan maydonga oʻrnatilgan ustunning balandligi 162 metr, poydevorining diametri 3,2, ustki qismi esa  1.09 metrdir. Dastgohining umumiy ogʻirligi 220 tonnadir. Bayroqning eni 35 metr, uzunligi 70 metr, umumiy hajmi 2450 kvadratmetr, ogʻirligi esa tahminan 350 kg ga teng. Ginnes rekordlari tashkiloti 2010-yil 29-mayda Ozarbayjon davlat bayrogʻi ustuni dunyodagi eng yirik bayroq ustuni deb tan oldi.

Maydonda qurilgan Ozarbayjon Respublikasi gerbi, davlat madhiyasi matni va Ozarbayjon xaritasi oltin suviga solingan bronzadan tayyorlangan. Maydonda Davlat Bayrogʻi Muzeyi ham ochilgan.

Pochta markasi ustida 

2011-yil 9-noyabrda Boku shahrida Ozarbayjon Respublikasi Aloqa va Axborot Texnologiyalari Vazirligi „Azermarka“ shirkati tomonidan Ozarbayjon Respublikasi Davlat Bayrogʻi kuniga bagʻishlangan pochta markasi taqdim qilindi. Narxi 30 qapik, tiraji esa 100000 adad boʻlgan ushbu marka Ozarbayjonning minginchi pochta markasi boʻldi. Markada Davlat Bayrogʻi Maydonining tasviri bor.

Yana qarang 

 Ozarbayjon Respublikasi Davlat bayrogʻi 
 Davlat bayrogʻi kuni

Adabiyotlar 
 Dövlət Bayrağı Meydanı. Bakı, 2010, b. 75. 
 Əhmədov Səbuhi, Məmmədov Vüqar. Azərbaycan Respublikasının Dövlət Bayrağı. Bakı, 2010, b. 156.

Manbalar 

Boku
Ozarbayjon sanʼati
Ozarbayjon tarixi
Boku meʼmoriy yodgorliklari
Uzakbay Karamanov

Uzoqboy Qaramanovich Qaramanov (20-avgust 1937-yil, Qiziloʻrda viloyati – 25-sentyabr 2017-yil, Olmota, Qozogʻiston) – Qozogʻiston davlat arbobi, ilk bosh vazir.

Biografiyasi 
1959-yilda Samaradagi qurilish institutini tugatgan;

1961 – SSSR arxitektura va qurilish akademiyasi qoshidagi Oliy muhandislik kursi tinglovchisi.

1960 – „Qiziloʻrdastroy“ qurilish boshqarmasi katta muhandisi.

1961 – 27-sonli qurilish boshqarmasi katta quruvchisi.

1962 – Kommunistik partiya aʼzosi.

1964 – Almatypromstroy qurilish materiallari va qurilmalar boʻlimi direktori;

1966 – Qozoq SSR nazorat va qurilish maʼmuriyati boshligʻi;

1967 – Almatypromstroy № 22-qurilish boshqarmasi boshligʻi

1975 – Qozogʻiston Sovet sotsialistik Respublikasi Ogʻir sanoat vazirligi korxonalari qurilishi bosh boshqarmasi boshligʻi;

1980 – Qozoq SSR yengil sanoati vaziri oʻrinbosari;

1982 – Qozoq SSR Qurilish Kengashi aʼzosi;

1984 – Qozoq SSR ogʻir sanoat va qurilish vazirining birinchi oʻrinbosari;

1987 – Qozoq SSR davlat qurilish qoʻmitasi raisi;

1989 – Qozoq SSR Vazirlar Kengashi Raisining oʻrinbosari;

1990 – Qozoq SSR Bosh vaziri.

1990-1991 – KPSS aʼzosi.

1991 – Qozog'istonRespublikasi prezidentining davlat maslahatchisi;

1993 – Orolni qutqarish Xalqaro Jamgʻarmasi Prezidenti;

1996-yilda Majilis (Parlament)ning atrof-muhit va tabiiy resurslardan foydalanish boʻyicha Qoʻmitasi raisi.

Qozogʻiston Quruvchilar Uyushmasi asoschisi.

2017-yil 25-sentabrda Olmaota shahrida vafot etgan. Qozogʻiston prezidenti Nursulton Nazarboyev Karamanovning vafoti munosabati bilan hamdardlik bildirdi. Kensay qabristoniga dafn etilgan.

Mukofotlari 

 1967 – Qozogʻiston SSR Oliy Prezidiumining Faxriy yorligʻi
 1978 – Qozogʻiston SSR Oliy Prezidiumining Faxriy yorligʻi
 1985 – "Mehnat faxriysi" medali
 1987 – Qozogʻiston SSR Oliy Prezidiumining Faxriy yorligʻi
 1991 – Mehnat Qizil Bayroq ordeni
 1996 – Xalqaro muhandislik akademiyasi akademigi
 1997 – Qozogʻiston muhandislik akademiyasi akademigi
 2000 – Qoʻrqit ota nomidagi Qiziloʻrda universiteti faxriy professori
 2000 – Qozogʻiston Respublikasi Prezidentining 2000-yil 24-oktabrdagi farmoni bilan 2-darajali „Baris“ ordeni bilan taqdirlangan.
 2001 – Olmaota shahri faxriy fuqarosi
 2006 – Kazalinskiy tumani faxriy fuqarosi
 2007 – Qiziloʻrda viloyati va Orol tumani faxriy fuqarosi
 2011 – „Qozogʻiston Respublikasi mustaqilligiga 20 yil“ medali
 2013 – Parasat ordeni
 2015 – „Qozogʻiston Respublikasi Konstitutsiyasiga 20 yil“ medali

 „Oltin globus“ atrof-muhit boʻyicha Yevropa mukofoti laureati
 „Muhandislik shon-sharafi“ oltin medali (Xalqaro muhandislik akademiyasi, 2016-yil)

Manbalar 

Qozogʻiston siyosatchilari
Vyacheslav Golishev

Golishev Vyacheslav Arkadyevich (; 30-mart, 1951-yil, Toshkent, OʻzSSR) — oʻzbek iqtisodchisi va davlat arbobi. Oʻzbekiston Respublikasi prezidentining iqtisodiy-ijtimoiy siyosat boʻyicha davlat maslahatchisi (1995-2003 va 2006-2017-yillarda).

Biografiyasi 
Millati — rus. Maʼlumoti — oliy, Toshkent xalq xoʻjaligi institutini tugatgan. Oʻzbekistonda xizmat koʻrsatgan iqtisodchi.

1994-1995 — Oʻzbekiston Respublikasi davlat statistika qoʻmitasi raisining birinchi oʻrinbosari.

1995-2003 — Oʻzbekiston Respublikasi prezidentining iqtisodiy-ijtimoiy siyosat boʻyicha davlat maslahatchisi.

2003-2005 — Oʻzbekiston Respublikasi prezidentining iqtisodiy-ijtimoiy siyosat boʻyicha davlat maslahatchisi oʻrinbosari hamda iqtisodiy tadqiqotlar markazi direktori.

26-iyul 2005-yil — 11-aprel 2006-yil — Oʻzbekiston Respublikasi Bosh vazirining oʻrinbosari — iqtisodiyot vaziri.

2006-yildan 2017-yilgacha — Oʻzbekiston Respublikasi prezidentining iqtisodiy-ijtimoiy siyosat boʻyicha davlat maslahatchisi

Oilasi 
Rafiqasi — Golisheva Irina Xristosovna — Oʻzbekiston Respublikasi Moliya vazirligining Soliq va bojxona siyosati Bosh boshqarmasi boshligʻi lavozimida uzoq yillar ishlab kelgan. 2017-yil 26-dekabrda ishdan boʻshatilgan.

Manbalar 

Oʻzbekiston yetakchilari
Oʻzbekiston iqtisodchilari
Anvar Qoʻchqorov

Anvar Marasulovich Qoʻchqorov (1916-yil 16-dekabr — 1996-yil 22-dekabr) — oʻzbekistonlik davlat arbobi, diplomat.

Biografiyasi 
1916-yil 16-dekabrda Toshkent tumanining Beshariq qishlogʻida kambagʻal dehqon oilasida tugʻilgan.

1937-yilda Pedagogik institutni tamomlagan.

1937-1941 yillarda institutning komsomol qoʻmitasi kotibi, bosh kotibi.

1941-1942 — Oʻzbekiston Kommunistik partiyasi Toshkent shahar qoʻmitasi boshqarma rahbari.

1942-1944 — KPSS Oliy partiya maktabida diplomatik kurslarda oʻqishni davom ettirgan.

1944-1945 — KPSS Markaziy qoʻmitasi komissariat aʼzosi.

1945 — SSSRning Afgʻonistondagi elchixonasida attashe, 3-kotib.

1947 — Oʻzbekiston SSR tashqi ishlar vazirligi konsullik boʻlimi rahbari.

1947 — Oʻzbekiston Kommunistik partiyasi Buxoro viloyat qoʻmitasi targʻibot va tashviqot boʻlimi boshligʻi.

1950 — Oʻzbekiston Kommunistik partiyasi markaziy qoʻmitasi targʻibot va tashviqot boʻlimi boshligʻi.

1951—1953 — Oʻzbekiston SSR tashqi ishlar vaziri.

1953 — Oʻzbekiston SSR madaniyat vaziri.

1957—1961 — Oʻzbekiston Kommunistik partiyasi Buxoro viloyat Qoʻmitasi kotibi edi.

1961-yili SSSR Oliy soveti tomonidan eng yuqori diplomatik unvon — Favqulodda va Muxtor elchi unvoni bilan taqdirlandi va Sovet Ittifoqining Togodagi favqulodda va muxtor elchisi etib tayinlandi.

1963-yili SSSR Oliy Soveti Prezidiumi tomonidan SSSRning Dagomeyadagi Favqulodda va Muxtor elchisi etib tayinlandi.

1966-1970 — Oʻzbekiston SSR taʼlim vaziri.

1970-1973 — Oʻzbekiston SSR madaniyat vaziri.

1973-1980 — Oʻzbekiston SSR tashqi ishlar vazirining maslahatchisi.

Mukofotlari 
 Oktabr Inqilobi ordeni (1971).
 Mehnat Qizil Bayroq ordeni (1950).
 „Hurmat belgisi“ ordeni (1957).
 1941-1945-yillardagi Ulugʻ Vatan urushi ortidagi mehnat uchun medali
 Vladimir Ilyich Lenin tavalludining 100-yilligi munosabati bilan taʼsis etilgan medal. (8-aprel 1970).
 Oʻzbekiston SSR Oliy Soveti Prezidiumi faxriy diplomi. (9 yanvar, 1959).

Manbalar 

Hurmat belgisi ordeni sohiblari
Toshkent davlat pedagogika universiteti bitiruvchilari
Daniyal Axmetov

Danial Kenjetaevich Axmetov () – Qozogʻiston davlat arbobi. Bosh vazir (2003—2007-yillar), mudofaa vaziri (2007—2009-yillar), YeIH iqtisodiyot vaziri (2011—2014 yy), Sharqiy Qozogʻiston viloyati akimi (2014-y.dan).

Biografiyasi 
1976—1981-yillarda – muhandis sifatida oʻz faoliyatini boshladi.

1981—1983 – Pavlodarpromstroy zavodining qurilish ishlari boʻyicha bosh muhandis oʻrinbosari.

1983—1987-yillari – Ekibastuz shahri Ijroiya qoʻmitasi xalq deputatlari raisi.

1991—1992-yillar – „Ekibaztuzenergojilpromstroy“ boshqaruvchisi.

1992—1993-yillarda Ekibastuz shahri maʼmuriyati boshligʻi.

1993—1997-yillarda – Pavlodar oblasti maʼmuriyati boshligʻi.

1997—1999-yillarda – Shimoliy Qozogʻiston viloyati akimi.

1999—2000-yillarda – Qozogʻiston bosh vazirining birinchi oʻrinbosari – sanoat, energetika, qishloq xoʻjaligi, transport va aloqa, migratsiya va aholi siyosati majmuasi rahbari.

2001-yilda Pavlodar viloyati akimi.

2003—2007 – Qozogʻiston bosh vaziri.

2007—2009 – Qozoq Respublikasi mudofaa vaziri.

2009—2011 – Qozoq bosh vazirining oʻrinbosari.

2011—2014 – Yevroosiyo iqtisodiy hamjamiyati iqtisodiyot vaziri.

2014-yil 11-noyabrdan 2023-yil 16-iyungacha Sharqiy Qozogʻiston viloyati akimi (hokimi).

Manbalar 

Yashayotgan insonlar
Qozogʻiston siyosatchilari
Nizomiy maqbarasi

Nizomiy maqbarasi — buyuk Ozarbayjon shoiri Nizomiy Ganjaviy tavallud topgan Ganja shahri yaqinida joylashgan. Maqbara 20 m balandlikda, silindr shaklida marmar  bino va atrofidagi park bilan birga taʼmirlangan. Maqbara yaqinida shoirning boqiy asarlarini tarannum etuvchi bronzadan yasalgan obida joylashgan.

Maqbara tarixi 
Nizomiy qabri ustida qadimdan oq ohak toshdan maqbara qurilgan edi. Ilk maqbara qurilishi XIII-XIV asrlarga tegishli deb taxmin qilinadi.

Maqbara Oltin Arslon tomonidan Nizomiyga sovgʻa qilingan Hamdon — hozirgi Ahmadli qishlogʻi hududida va bu hududga mahalliy aholi hozir ham „Shayx tekisligi“, „Shix tekisligi“ deyishadi. „Shix tekisligi“da olib borilgan arxeologik qazilmalar shuni tasdiqlaydiki, bu hudud vaqtida Ganja shahrining faxriy xiyoboni boʻlgan. Bu yerda Shayx Nizomiyning maqbarasi atrofida Ganja shahrining boshqa mashhur shaxslarning ham maqbaralari boʻlgan. XIX asr boshlarida Rossiya imperiyasining Kavkazda olib borgan mustamlakachilik siyosati natijasida Ganja xonligi tanazzulga uchragach, 1826-yilda „Shix tekisligi“da yuz bergan mashhur Yelizavetpol jangi vaqti maqbara jiddiy shikastlanadi va taʼmirlangani sababli xaroba holatiga kelib qolgan. XIX asr 40-yillarida butunlay vayron boʻlish xavfi ostida qolgan maqbaraning jiddiy taʼmirlash lozimligini koʻrgan Qorabogʻ xonligi tarixchisi Mirzabey Adigoʻzal XIX asr oʻrtalarida maqbarani taʼmirlatib, uning qulab tushgan gumbazi oʻrniga yangi gumbaz qurdiradi. Keyinchalik general Yodgorzoda tomonidan qayta qurilgan. XX asr boshlarida esa Adigoʻzal naslidan boʻlgan va Ganja politsiya boshligʻi sifatida faoliyat koʻrsatgan Ajdarbey Adigoʻzalov-Goraniy gumbazni taʼmirlatadi. Bundan keyin maqbara butunlay qarovsiz qolgani sababli vayron boʻladi. 1875-yilda Eron valiahdi Farhod Mirzo Qachar buyuk shoir ziyoratiga kelishi va maqbara holatini oʻzining „Yoʻl yoʻriqnomasi“ kitobida ham shunday tasvirlardi: „Biz yetti chaqirim yoʻl bosganimizdan soʻng uncha katta boʻlmagan gumbaz koʻrdik. Gumbazning yarmi vayron boʻlgan edi. Bu shayx Nizomiyning mozori edi. Bu yerdan Ganjaga yetti chaqirim qolgandi. Men shosha-shosha qabr tomonga ketdim. Faqat uning yaqinidagi post qoʻriqchilari gumbaz ustiga shunchalik koʻp oʻt yigʻgan edilarki, ichkariga kirishning imkoni boʻlmadi.“ 1879-yilda Makka ziyoratiga borgan Sayyid Azim Shirvoniy Nizomiy maqbarasini ziyorat qiladi va uning achinarli holatidan taʼsirlanib, mashhur ruboiysini oʻqiydi:

1947-yilda shoirning mozori ustida tavalludining 750 yilligiga bagʻishlab obida barpo etildi. Maqbara 1990-1991-yillarda qaytadan qurildi. Nizomiy Ganjaviy maqbarasi kompleksiga qoʻriqxona maqomi berildi.

Yana qarang 
 Nizomiy Ganjaviy 
 Ganja

Xorijiy oʻtishlar 
 Azerbaydzhanskogo Kul’turnogo Tsentra imeni Geydara Aliyeva v Uzbekistane.
 Fotoreportaj

Manbalar 

 
 
 

Ozarbayjonda maqbaralar
Ozarbayjon sanʼati
Ozarbayjon tarixi
Ganja
Ozarbayjon meʼmoriy yodgorliklari‎
Ganjaning turistik diqqatga sazovor joylari
Ganjadagi bino va inshootlar
Nurlan Balgimbayev

Nurlan Utepovich Balgimbayev () – Qozogʻiston davlat arbobi.

Biografiyasi 
Qozoq milliy texnika universitetini tamomlagan. Ingliz tilini biladi.

1973-yildan 1986-yilgacha neft sanoati korxonalarida muhandis, bosh muhandis.

1986-1992-yillarda SSSR neft va gaz sanoati vazirligining boʻlim boshligʻi oʻrinbosari, boshligʻi boʻlib ishlagan.

1992—1993-yillarda Massachusets texnologiya institutida oʻqigan.

1994-yilgacha – „Chevron Corporation“ kompaniyasida amaliyot.

1994-yildan 1997-yilgacha – Qozoq Respublikasi neft va gaz sanoati vaziri.

1997-yilda „KazMunayGaz“ kompaniyasi Prezidenti etib saylandi.

1997-yildan 1999-yilgacha Qozogʻiston Bosh vaziri.

Manbalar
Akejan Kajegeldin

Akejan Magjanovich Kajegeldin (; rod. 27-mart 1952) – Qozogʻiston sobiq Bosh vaziri, muxolifatchi.

Biografiyasi 
1974-yilda – Semipalatinsk pedagogika institutini tugatgan va Sovet armiyasida xizmatini boshlagan.

1974—1978 – Semipalatinsk viloyatidagi KGB harbiy qismida oʻqituvchi.

1985-yilda Olmaota milliy iqtisodiyot Instituti tarix oʻqituvchisi.

1979—1984-yillarda – Kalinin tumani partiya qoʻmitasi rahbari, Semipalatinsk shahar boshqarma boshligʻi.

1985—1987-yillarda Kirov tumani ijroiya qoʻmitasi raisi.

1987—1989 – SSSR KGB boshqaruv xodimlari tayyorlash Oliy maktabi tinglovchisi.

1989-1992 – Semipalatinsk qurilish boshqarmasi direktori.

1990 – „Toman“ OAJ Bosh direktori.

1990—1992 – „Oil“ OAJ bosh direktori.

1991—1992 – Semipalatinsk viloyati ijroiya qoʻmitasi raisi.

1992-1993 – Qozogʻiston Prezidenti huzuridagi tadbirkorlar kengashi raisi.

1993—1995 – Qozogʻistona Prezidenti huzuridagi tadbirkorlar ittifoqi raisi.

1993-1994-yillarda – Qozogʻiston Bosh vazirining birinchi oʻrinbosari.

1994-yildan 1997-yilgacha – Qozogʻiston Bosh vaziri.

1997-1998 – QR Prezidentining maslahatchisi.

1998-yilda prezidentlik saylovlarida nomzodi eʼlon qildi.

1998-yildan – Qozogʻiston Respublika xalq partiyasi raisi, 2001-yilgacha mazkur demokratik partiya siyosiy Kengashi aʼzosi.

1999-yilda bir qator jinoyatlarda aybdor deb topilib, unga xalqaro qidiruv eʼlon qilindi.

2001-yil 13-iyulda sobiq bosh vazir Akejan Kajegeldinga qarshi jinoiy ish nihoyasiga yetdi. Hokimiyat va mansab vakolatlarini suiisteʼmol qilish, tovlamachilik va millionlab dollar miqdoridagi pora olish, davlatga yuzlab milliard tenge zarar yetkazganlikda, qurol va oʻq-dorilarni noqonuniy sotib olish, saqlash va oʻtkazish, soliq toʻlashdan boʻyin tovlaganlikda ayblandi.

2001-yil 6-sentyabrda Qozogʻiston Respublikasi Oliy sudi hukmiga koʻra, AQShda yashayotgan Kajegeldinga jazoni umumiy rejimdagi axloq tuzatish-mehnat koloniyasida oʻtash va mol-mulki musodara qilingan holda 10 yil muddatga ozodlikdan mahrum qilish jazosi tayinlangan.

Interpol Bosh kotibi Ronald Noblening 2002-yil 11-iyundagi qarori bilan unga nisbatan qoʻyilgan ayblovlar bilan bogʻliq barcha maʼlumotlar Interpol axborot tizimidan oʻchirildi. Oʻsha kuni Strasburgda, Yevropa Parlamenti sessiyasida Akejan Magjanovich Kajegeldin „Ozodlik pasporti“ bilan taqdirlandi. Unga Yevropa Parlamentining 15 deputati, turli mamlakatlar va siyosiy partiyalar vakillari imzo chekdi.

Manbalar
Bayken Ashimov

Bayken Ashimovich Ashimov (10-avgust 1917-yil – 5-fevral 2010-yil) – Qozoq SSR davlat arbobi, Ministrlar soveti raisi (1970—1984).

Hayoti 
Akmola viloyati Kokchetav tumani Shabanbay qishlogʻida dehqon oilasiga tugʻilgan.

1932—1935-yillarda maktabda oʻqish bilan Petropavlovsk temiryoʻl zavod-fabrikasida ishladi.

1935—1938-yillarda – Leninskiy qishloq xoʻjaligi kooperativida agronom-zootexnik.

1938-yildan 1942-yilgacha Lenin tumani Komsomol qoʻmitasi taʼlim kotibi boʻlib ishlagan.

1942—1945-yillarda Ikkinchi jahon urushida ishtirok etdi. Ikki marta yarador boʻldi. Kapitan unvoni bilan urushdan qaytib keldi. Urush paytida 2 marta SSSR marshali Iosif Stalindan faxriy yorliq oldi.

1945—1948-yillarda Koʻkchatov viloyati ijroiya qoʻmitasi kotibi, 1950-yilgacha – ikkinchi kotibi boʻlib ishladi.

1950-yildan 1955-yilgacha – Kokchetav viloyat qishloq xoʻjaligi boshqarmasi boʻlim rahbari.

1955—1957-yillarda Leningrad Zoologiya Institutida oʻqigan.

1957-1961-yillarda Kokchetav viloyat qishloq xoʻjaligi boshqarmasi boshligʻi boʻlib ishlagan.

1961—1962 va 1964-1968-yillarda Karagandi viloyati ijroiya qoʻmitasi raisi.

1968-1970-yillarda Toldi-Kurgan viloyat ijroiya qoʻmitasi birinchi kotibi.

1970-yildan 1984-yilgacha Qozoq SSR Vazirlar Kengashi Raisi sifatida ishlagan.

1984—1986-yillarda Qozoq SSR Oliy Soveti Raisi.

Manbalar

Havolalar 
 Biograficheskie svedeniya

Ikkinchi jahon urushi qatnashchilari
Viktor Radus-Zenkovich

Viktor Alekseevich Radus-Zenkovich () – Qirgʻiz (Qozoq) ASSR XKS raisi (1920—1921).

Biografiyasi 
1898-yilda RSDRP ga qabul qilingan. 1898-yilda qamalgan, 1899-yilda ozod qilingan. 1902-yilda yana qamalgan. 1902—1903-yillarda Shveytsariyada qochqinda boʻlgan. 1903-yilda qaytib kelib, yana qamalgan, keyin ozod qilingan. 1904-yilda yana qamalgan, keyingi yilda ozod qilingan.

1906—1907 – Sovet armiyasida xizmat.

1908-yilda qamoqqa olingan va 6 yilga katorgaga surgun qilingan.

1917—1918 – Saratovdagi ijroiya idoralarida turli ishlarda ishlagan.

1919-yilda – KP(b) Saratov komiteti targʻibot boʻlimi mudiri, ijroiya komiteti raisi.

1919—1920 – Saratov ijroiya komiteti inqilobiy qoʻmita raisi.

1920-yilda – Saratov guberniyasi ijroiya soveti raisi, Volgaboʻyi harbiy inqilobiy sovet raisi.

1920—1921 – Qirgʻiz (Qozoq) ASSR inqilobiy komiteti raisi, Xalq komissar soveti raisi.

1922-yilda – Rossiya prokurorining yordamchisi.

1923—1930 – markaziy nazorat komissiyasi aʼzosi.

1930—1956 – turli rahbarlik lavozimlarida.

Manbalar
Ibrohim Tojiyev

Ibrohim Tojiyevich Tojiyev (20-yanvar 1904, Janubiy Qozogʻiston viloyati – 28-sentyabr 1960, Moskva) – Qozoq SSR XKS raisi v. b. (1938).

Biografiyasi 
1918—1919 – Toshkentdagi bolalar uyida tarbiyalangan.

1923-yil oktyabrda Toshkent shahridagi qozoq milliy institutini tamomlagan.

1923—1926 – Petrograd-Leningrad Politexnika Instituti tinglovchiisi. Texnika fanlari nomzodi (1948).

1930—1931 – Ittifoq qozon va turbina instituti oʻquv boʻlimi boshligʻi.

1931-yili – Moskvadagi „Orgenergo“ muhandisi, guruh rahbari oʻrinbosari.

1931—1932 – Toshkentdagi „Orgenergo“ bosh muhandisi.

1932—1933 – „Sredazenergo“ tresti rahbari.

1933—1936 – Olmota ES qurilishi boshqarmasi boshligʻi.

1936—1937 – „Almatienergo“ tresti rahbari.

1937—1938 – Qozoq SSR kommunal xizmatlar xalq kommissari.

1937—1940 – Qozoq SSR Xalq Komissarlari Soveti Raisi oʻrinbosari.

1938-yilda — Qozoq SSR xalq kommissarlari kengashi raisi vazifasini bajaruvchi

1940—1942 – Karaganda GRES-1 qurilishi boshqarmasi boshligʻi.

1942-yilda – Qaragʻanda metallurgiya zavodi qurilish boshqarmasi boshligʻi.

1942—1943 – SSSR Glavpromenergomontaj boshqaruv raisi.

1943—1951 – Qozoq SSR Gosplan raisi.

1951—1953 – SSSR elektr stansiyalar vaziri oʻrinbosari.

1953—1954 – Qozoq SSR Vazirlar Kengashi raisining oʻrinbosari.

1954—1959 – Qozogʻiston Kommunistik partiyasi markaziy qoʻmitasi sanoat boʻyicha kotibi.

1959-yilda isteʼfoga chiqqan.

Manbalar
Oqil Oqilov

Oqil Oqilov (; yoki Акил Акилов; 2-fevral 1944, Xoʻjand, Tojik SSJ, SSRI) — Tojikiston Bosh vaziri 20-dekabr 1999-yildan 23-noyabr 2013-yilgacha.

Hayoti
 1967-yilda Moskva muhandislik-qurilish institutini tugatgan. 
 1980-yilda — KPSS MQ Umumiy fanlar akademiyasini tugatgan.
 1993-1994 – Tojikiston qurilish vaziri.
 1994-1996 – Bosh vazir o’rinbosari. 
 1996-1999 – Leninobod viloyati raisi.
 1999-2013 – Bosh vazir.

Manbalar 

Yashayotgan insonlar
Yahyo Azimov

Yahyo Nuriddinovich Azimov (; 4-dekabr 1947, Xoʻjand) – 1996—1999-yillarda – Tojikiston bosh vaziri. Iqtisod fanlari nomzodi. Tojikiston Respublikasi Muhandislik Akademiyasi aʼzosi. „Nuri Xoʻjand“ milliy fanlar akademiyasi aʼzosi.

Biografiyasi 
 1971-yilda Toshkent toʻqimachilik va yengil sanoat institutini tamomlagan, mutaxassisligi boʻyicha tikuvchilik muhandis-texnologi.
 Ura-Tyube zavodida ishlagan.
 16.08.1971 – toʻquv sexi masteri.
 03.01.1972 – trikotaj ishlab chiqarish katta texnologi.
 12.08.1972 – zavod bosh muhandisi oʻrinbosari.
 01.02.1974 – zavod bosh muhandisi.
 Qayroqqumdagi Lenin nomidagi gilam fabrikasida ishlagan.
 20.02.1975 – Texnik boʻlimi katta muhandisi.
 25.10.1976 – gilam ishlab chiqarish 2-chi navbati boshligʻi
 01.07.1978 – gilam zavodi direktori.
 17.07.1979 – toʻqimachilik fabrikasi direktori v. b..
 01.03.1980 – toʻqimachilik fabrikasi Direktori.
 10.09.1982 – toʻqimachilik konserni bosh muhandis oʻrinbosari
 20.08.1983 – bosh muhandisi v. b.
 07.12.1983 korxona bosh muhandisi.
 05.05.1986 – Bosh Direktor v. b.
 27.11.1986 – Bosh Direktori.
 01.01.1992 – konsern „Kolinho“ korxonasiga aylandi.
 01.11.1992 „Kolinho“ prezidenti etib saylangan.
 08.02.1996 – 20.12.1999 – Tojikiston Bosh Vaziri.
 11.03.2000 – 15.01.2001 – Tojikiston iqtisodiyot vaziri.
 16.02.2004 – MDH gilam sindikati Prezidenti.

Manbalar 

Toshkent toʻqimachilik va yengil sanoat instituti bitiruvchilari
Jamshed Karimov

Jamshid Karimov () – Tojikiston bosh vaziri (1994-1996).

Biografiyasi 
1962-yilda Moskva yengil sanoat institutini va 1968-yilda SSSR Fanlar Akademiyasi Markaziy iqtisodiy-matematik Institutini aspiranturasini tugatgan.

1962-1981 – tojikiston davlat Universiteti Iqtisodiyot kafedrasi assistenti, Tojikiston Fanlar Akademiyasi Iqtisodiyot Instituti Iqtisodiyot kafedrasi assistenti, direktor oʻrinbosari, direktor, Tojikiston davlat rejalashtirish qoʻmitasi iqtisodiy-matematik instituti direktori boʻlib ishlagan.

1989-1991 yillarda Dushanbe shahar partiya qoʻmitasi birinchi kotibi.

1991-1992 yillarda – Bosh vazir birinchi oʻrinbosari.

1992-1994 – Bosh vazir vazifasini bajaruvchi.

1994-yilda – Prezidentning ijtimoiy-iqtisodiy siyosat boʻyicha Davlat maslahatchisi.

1994-yildan 1996-yilgacha bosh vazir.

1996-1997 – Tojikiston Prezidentining xalqaro masalalar boʻyicha maslahatchisi.

1997-yilda Tojikistonning Xitoydagi elchisi etib tayinlandi.

Manbalar
Abdujalil Samadov

Abdujalil Ahadovich Samadov () – 1993-yil 18-dekabrdan 1994-yil 2-dekabrgacha Tojikistonning toʻrtinchi bosh vaziri boʻlgan.

Biografiyasi 
1969-yil Rossiya iqtisod akademiyasini tugatgan.

1969-yildan 1982-yilgacha Tojikiston SSR Fanlar Akademiyasi Iqtisodiyot Instituti ilmiy xodimidan Davlat rejalashtirish qoʻmitasi iqtisodiy tadqiqotlar instituti boʻlim boshligʻigacha ishladi.

1982—1990 yy. davlat rejalashtirish qoʻmitasi boʻlim rahbari.

1990—1991 yy. Tojikiston SSR Davlat rejalashtirish qoʻmitasi raisining oʻrinbosari, raisi.

1991—1992 yy. Tojikiston Vazirlar Mahkamasi Raisining oʻrinbosari.

1992—1993 – Tojikiston Respublikasi Vazirlar Kengashi raisi oʻrinbosari.

1993-yilda – Tojikiston Bosh vaziri vazifasini bajaruvchi.

1993—1994 – Tojikiston Bosh vaziri.

Prezident Emomali Rahmon tomonidan 1995-yildan boshlab Xoʻjandliklarga qarshi kurash boshlanganidan beri muxolifat guruhlari tuzgan. Bu guruhga Abdumalik Abdullajonov va Jamshed Karimov qoʻshilgan.

Rossiyada immigratsiyada yashagan.

Manbalar
Abdumalik Abdullajonov

Abdumalik Abdulloyevich Abdullajonov (, 1-yanvar 1949-yil) – Tojikiston bosh vaziri (21-sentyabr 1992 – 18-dekabr 1993).

Biografiyasi 
1949-yil 1-yanvarda Xoʻjandda tugʻilgan. Uning bobosi – Abdurahmon ibn Muhammad Sulton al Maʼsumiy – Saudiya Arabistoni Qiroli Abdulaziz ibn Abdurahmon as-Saudning maslahatchisi edi.

1971-yilda Odessa texnologiya institutini muhandis-texnolog mutaxassisligi boʻyicha tamomlagan.

1971-yilda – Qayroqqum un fabrikasi direktori oʻrinbosari, direktori.

1980-yilda Tojikiston SSR non mahsulotlari vaziri oʻrinbosari, 1986-yilda vazirining birinchi oʻrinbosari, 1987-yilda – vaziri.

1992-yil 21-sentyabrda Tojikiston bosh vaziri vazifasini bajaruvchi etib tayinlandi.

1992-yil 20-noyabrda Tojikiston bosh vaziri etib tayinlandi.

1993-yilda Emomali Rahmon bilan kelishmovchiliklar tufayli isteʼfo berdi.

1993—1994-yillarda Tojikistonning Rossiyadagi elchisi.

1994—1996-yillarda oʻzi tashkil etgan muxolif siyosiy blok rahbari.

1998-yilda Prezident Rahmonga qarshi muvaffaqiyatsiz isyon tashkilotchisi hisoblanadi.

2013-yilda Ukrainaning Borispol xalqaro aeroportida qoʻlga olingan. Shu yil aprelda ozod qilingan.

Amerika Qoʻshma Shtatlarida yashaydi.

Manbalar
Akbar Mirzoyev

Akbar Mirzoyev (, 1939) – Tojikiston Bosh vaziri (1992).

Biografiyasi 
Akbar Mirzoyev 1939-yil Nurekda tugʻilgan.

1960-yil Tojikiston qishloq xoʻjaligi institutini tamomlagan.

1960-1963-yillarda Sovet armiyasida xizmat qilgan.

1963-yildan 1974-yilgacha melioratsiya va suv resurslari tizimida ishlagan.

1987-yili Koʻlob viloyati ijroiya qoʻmitasi raisi boʻlgan.

1988—1990-yillari Tojikiston Xatlon viloyati ijroiya qoʻmitasi raisi.

1991-yilgi prezidentlik saylovida Rahmon Nabiyevni qoʻllagan, soʻng Nabiyev hukumatining raisi boʻlgan.

1992-yil 29-avgustda – Tojikiston Respublikasining Germaniyadagi Muvaqqat ishlar vakili etib tayinlandi. 1994-2001-yillarda – Tojikiston Respublikasining Germaniyadagi Favqulodda va Muxtor elchisi boʻlgan.

2007-yilda Tojikiston xayriya jamoat fondi vasiylik kengashi raisi etib tayinlandi.

Manbalar
Izzatullo Hayoyev

Izzatullo Hayoyev (, 22-iyun 1936, Koʻlob tumani – 25-aprel 2015, Dushanbe, Tojikiston) – Tojik SSR Ministrlar Soveti raisi (1986-1990), Tojikiston Bosh vaziri (1991—1992).

Biografiyasi 
1961-yili Tojikiston davlat universitetini tamomlagan.

1970-yilda KPSS Markaziy qoʻmitasi huzuridagi Oliy partiya maktabini tugatgan.

1970-yilda Qalay-Humb tuman kommunistik partiyasi birinchi kotibi.

1973-yil Badaxshon viloyati Ijroiya qoʻmitasi birinchi kotibi.

1978-yili Respublika goʻsht va sut sanoati vaziri.

1983-yilda Kulob viloyati Kommunistik partiyasi qoʻmitasining birinchi kotibi etib saylandi.

1986-yilda Tojikiston SSR hukumati raisi.

30-noyabr 1990-yildan 31-avgust 1991-yilgacha Tojikiston vitse-prezidenti.

1991-1992-yillarda Bosh vazir.

1994-yildan 1996-yilgacha Prezident devoni mudiri. Tojikiston fuqarolar urushi natijasida isteʼfo bergan.

KPSS MK aʼzoligiga nomzod (1986—1990), KPSS MK aʼzosi (1990—1991), XI chaqiriq SSSR Oliy Kengashi deputati, Vose milliy-hududiy 359-saylov okrugi boʻyicha Tojikiston SSR xalq deputati.

Manbalar
Qahhor Mahkamov

Qahhor Mahkamovich Mahkamov (; 16-aprel 1932 – 8-iyun 2016, Tojikiston) – Tojik davlat va siyosat arbobi.

Biografiyasi 
1932-yil 16-aprelda Xoʻjandda dehqon oilasida tugʻildi.

1953-yil Leningrad togʻ-kon institutini tugatgan.

Shoʻrobdagi „Tojikkoʻmir“ trestida shamollatish tizimi boshligʻi, bosh muhandis yordamchisi, uchastka boshligʻi, bosh muhandis, shaxta boshligʻi sifatida ishladi.

1957-yil Kommunistik partiya aʼzosi boʻldi. Shu yil Shurab togʻ-kon majmuasi boshligʻi.

1961-yil – Leninobod ijroiya qoʻmitasi raisi.

1963-yil - Tojikiston SSR davlat rejalashtirish qoʻmitasi raisi.

1965-yil – Tojikiston SSR Ministrlar Soveti Raisining oʻrinbosari.

1982-yildan – Ministrlar Soveti Raisi.

1985-yilda Kommunistik partiyaning birinchi kotibi etib saylandi.

Dushanbedagi tartibsizliklar natijasida Izzatullo Hayoyev bilan birga 1990-yil 14-fevral kuni isteʼfo berdi. Shu yil 30-noyabr kuni Tojik SSR Prezidenti etib saylandi.

1991-yil 31-avgustda Tojikiston SSR Oliy Kengashi favqulodda majlisida deputatlar Maxkamovga ishonchsizlik bildirdi. 7-sentyabrda isteʼfoga ketdi.

Qahhor Maxkamov professor Ibrohim Usmonovning „Gʻuftugui tamaddunho“ („Sivilizatsiyalar muloqoti“) jamoat fondi yigʻilishida soʻzga chiqib, uning hayoti, xususan, davlat rahbari lavozimidan ketganidan keyingi hayoti haqida gapirdi. Isteʼfoga chiqqanidan soʻng u avtomatik tarzda Oliy Kengashning bir umrlik aʼzoligiga aylanganiga qaramay, amalda uning majlislariga borishni toʻxtatdi va har qanday siyosiy faoliyatdan butunlay voz kechdi. Isteʼfoga chiqqanidan keyin unga 1000 sovet rubli miqdorida pensiya tayinlandi. Uning soʻzlariga koʻra, 1993-1994-yillarga kelib nafaqasini yoʻqotgan. Bu vaqtda kichik maosh evaziga tadbirkorlardan birining yordamchisi va maslahatchisi boʻlib ishlagan.

2016-yil 8-iyun kuni kechqurun Dushanbe shahrida 84 yoshida oʻsimta tufayli ogʻir xastalikdan soʻng vafot etdi. Dafn marosimi 9-iyun kuni tushdan keyin boʻlib oʻtdi va janoza markaziy Dushanbedagi Xoʻja Yoqub nomidagi Juma masjidida oʻtkazildi. Janozani Tojikiston oliy muftiysi va Tojikiston Ulamolar kengashi raisi Saidmukarram Abdulqodirzoda shaxsan olib bordi. Dafn marosimida bir necha ming kishi ishtirok etdi, ular orasida Emomali Rahmon, Bosh vazir Kohir Rasulzoda, parlament palatalari raislari va aʼzolari, qoʻshni davlatlardan kelgan mehmonlar bor edi. Qayd etilishicha, na amaldagi prezident, na bosh vazir dafn marosimida nutq soʻzlagan. Prezident Emomali Rahmon sobiq prezidentning oilasiga hamdardlik bildirdi, ular ham sobiq prezidentning uyiga tashrif buyurib, yaqinlari bilan uchrashdi.

Manbalar 

Tojikiston davlat rahbarlari
Rahmon Nabiyev

Rahmon Nabiyevich Nabiyev (; 5-oktyabr 1930 – 11-aprel 1993) – Tojikistonning birinchi prezidenti (1991-1992-yil).

Biografiyasi 
Sugʻd viloyati Gafurov tumani Shayxburxon qishlogʻida tugʻilgan.

1946-yilda fermer xoʻjaligi ishchisi.

1954-yilda Toshkent irrigatsiya va qishloq xoʻjaligi mexanizatsiyasi institutini tugatgan.

1954-1955 – Xoʻjand mashina-traktor stansiyasi (MTS) bosh muhandisi.

1956-1960 – Xoʻjand taʼmirlash-texnik stantsiyasida bosh muhandis, soʻngra 1959-yilda direktor, Tojikiston SSR qishloq xoʻjaligi vazirligi huzuridagi „Tajikselxozximiya“ uyushmasi raisi.

1961-yildan – Tojikiston Kommunistik partiyasi boshqarma boshligʻi.

1971—1973 —Tojikiston SSR qishloq xoʻjaligi vaziri.

1973—1982 – TSSR Ministrlar Soveti Raisi.

1982—1985 – Tojikiston Kommunistik partiyasi 1-kotibi. 1985-yilda spirtli ichimliklarni meʼyoridan ortiq isteʼmol qilgani uchun lavozimidan ozod etildi.

1986-1991 – Tojikiston Respublikasi tabiatni muhofaza qilish jamiyati Markaziy Kengashi Prezidium raisi.

1976-1986 – KPSS Markaziy taftish komissiyasi aʼzosi.

1990-yil Respublika Oliy Soveti Deputati etib saylandi va 1991-yil sentyabr oyida Oliy Sovet Raisi boʻldi.

1991-yil 24-noyabrda Tojikiston prezidentlik saylovida Rahmon Nabiyev 56,92% ovoz bilan gʻolib boʻldi. 21-dekabrda Rahmon Nabiyev MDHni tuzish haqidagi Olmota deklaratsiyasiga imzo qoʻydi.

1992-yil 2-mart kuni Tojikiston BMTga aʼzo boʻldi. 15-may kuni Toshkentda Kollektiv Xavfsizlik Shartnomasi Tashkiloti bitimini imzoladi.

1992-yilda mamlakatda boshlangan fuqarolik urushi natijasida muxolif kuchlar Nabiyevga bosim oʻtkazishgan. 11-may kuni muxolifat bosimi ostida, Nabiyev bilan koalitsion hukumat tuzish uchun kelishib olindi. 7-sentyabr kuni Nabiyev isteʼfoga chiqdi.

1993-yil 11-aprelda Xoʻjanddagi uyida yurak xuruji natijasida vafot etgan.

Manbalar 

Toshkent irrigatsiya va qishloq xoʻjaligini mexanizatsiyalash muxandislari instituti bitiruvchilari
Tojikiston davlat rahbarlari
Abdulahad Qahhorov

Abdulahad Qahhorovich Qahhorov – sovet partiya va davlat arbobi. Tojik SSR Ministrlar Soveti raisi (1961—1973).

Biografiyasi 
1954 – Leninobod pedagogika institutini tamomlagan.

1930-1931 yy. – Qoʻqon mehnat boʻlimi inspektori.

1931-1933 yy. – Ittifoqining Konibodom quruvchilar qoʻmitasi raisi,

1933-1934 yy. – Kasaba uyushmalari Konibodom tumani Kengashi raisi.

1934-1935 yy. – Konibodom konserva zavodi kasaba uyushmasi raisi.

1935-1936 yy. – Tojikiston yoshlar qoʻmitasi Panjakent tumani kotibi.

1936-1937 yy. – Panjakent tumani „Tajikles“ boshqarmasi boshligʻi,

1937-1939 yy. – Panjakent tumani ijroiya qoʻmitasi raisining oʻrinbosari.

1939-1942 yy. – Targʻibot va tashviqot ishlari boʻlimi mudiri.

1942-1943 yy. – Leninobod viloyat partiya qoʻmitasi targʻibot va tashviqot boʻlimi boshligʻi oʻrinbosari.

1943-1944 yy. – Tojikiston Kommunistik partiyasi Leninobod qoʻmitasining birinchi kotibi.

1944-1947 yy. – Tojikiston Kommunistik partiyasi Leninobod viloyati qoʻmitasi birinchi Kotibi.

1947-1950 yy. – Leninobod viloyati qoʻmitasi uchinchi kotibi.

1950-1954 yy. – Tojikiston Kommunistik partiyasi Leninobod viloyat qoʻmitasi ikkinchi kotibi.

1954-1955 yy. – Leninobod viloyat ijroiya qoʻmitasi raisi.

1955 – KPSS Markaziy Qoʻmitasi instruktori.

1956-1961 yy. – Tojikiston SSR Vazirlar Kengashi Raisi oʻrinbosari, ayni paytda Tojikiston SSR davlat rejalashtirish qoʻmitasi raisi.

1961-1973 yy. – Ministrlar Soveti raisi va tashqi ishlar vaziri.

Manbalar
Britaniya kutubxonasi

Britaniya kutubxonasi () — Birlashgan Qirollikning milliy kutubxonasi boʻlib, dunyodagi ikkinchi eng yirik kutubxona hisoblanadi. Kutubxonani yaratish toʻgʻrisidagi qonun 1972-yilda mamlakat parlamenti tomonidan qabul qilingan va 1973-yil 1-iyuldan ish boshlagan.

Britaniya kutubxonasi koʻplab tillardagi va koʻp sonli bosma va raqamli formatdagi maʼlumotlarni oʻzida mujassam etgan boʻlib, ular orasida kitoblar, qoʻlyozmalar, jurnallar, gazetalar, audio va musiqiy yozuvlar, videolar, pley-skriptlar, patentlar, maʼlumotlar bazalari, xaritalar, pochta markalari, bosma nashrlar, rasmlar bor.

Britaniya kutubxonasi davlat tomonidan moliyalashtiriladi. Kutubxonaning oʻquv zallariga kirish bepul, yosh cheklanmagan. Kutubxona fondida 109,6 million katalog boʻlib, buning 14 millionga yaqini kitoblardir. Buyuk Britaniya va Irlandiyada chop etilgan nashrlarning bir nusxasi (kuniga taxminan 8000 ta) kutubxona fondiga kelib tushadi. Hozirga kunda kutubxona katalogining aksariyat qismining elektron nusxasi mavjud. 2020-yilga qadar kutubxonadagi ilmiy ishlarning 90 foizi elektron formatga oʻtkazish rejalashtirilgan.

 

Milliy kutubxona
Jabbor Rasulov

Jabbor Rasulovich Rasulov () – Tojik SSR davlat va siyosat arbobi.

Biografiyasi 
 1934-yil Markaziy Osiyo paxtachilik institutini tamomlagan.
 1934-1938-yillarda qishloq xoʻjaligi shaxobchasida ishlagan.
 1938-1941-yillarda Tojikiston SSR yer boʻlimi boshligʻi oʻrinbosari, boshligʻi.
 1941-1945-yil – SSSR qishloq xoʻjaligi kommissariatining Tojikiston SSR xalq komissari.
 1945-1946-yil – Tojikiston SSR qishloq xoʻjaligi xalq kommissar.
 1946-yilda Tojikiston SSR texnik ekinlar vaziri sifatida ishlagan.
 1946-yildan 27-mart 1955-yilgacha – Tojikiston SSR Ministrlar Soveti Raisi.
 1955-1958-yil – SSSR qishloq xoʻjaligi vazirining birinchi oʻrinbosari.
 1958-1960-yil – Tojikiston Kommunistik partiyasi birinchi kotibi.
 1960-1961-yil – Sovet Ittifoqining Togodagi elchisi.

Mukofotlari 
 Sotsialistik Mehnat Qahramoni (1981-yil 26-fevral)
 9ta Lenin ordeni (1944, 1946, 1948, 1949, 1954, 1957, 1963, 1973, 1981)
 Oktyabr inqilobi ordeni (1971)
 2-darajali Vatan urushi ordeni (1945)
 3ta Mehnat Qizil Bayroq ordeni (1939, 1965, 1976)

Xotirasi 
Tojikistonning shahar-tumanlaridagi bir qator koʻcha va maktablar Jabbor Rasulov sharafiga nomlangan. Tojikiston Respublikasi Oliy Kengashining 1993-yil 28-dekabrdagi qarori bilan Leninobod (hozirgi Soʻgʻd) viloyatining Proletar tumani Jabbor-Rasulovskiy (Jabbar-Rasulov) tumani () deb nomlandi. Respublika hukumat binosida davlat arbobi sharafiga yodgorlik lavhasi oʻrnatilgan.

Manbalar
Dmitriy Protopopov

Dmitriy Zaxarovich Protopopov (4-oktyabr 1897 – 3-mart 1986) – Sovet Ittifoqi davlat arbobi.

Biografiyasi 
Voronej viloyati Kostenki qishlogʻida dehqon oilasida tugʻilgan.

1916-yilda rus armiyasida xizmat qilgan.

1917-yilda Batumi zobit maktabini tamomlagan.

1917-yilda Voronej yer qoʻmitasi raisi oʻrinbosari.

1918-yildan hukumatning Voronej Kengashi Raisi. Hududdagi jazo operatsiyalari va otuv ishlariga boshchilik qildi.

1919-yildan – qizil armiyada: Zadonskiy uyezdi harbiy kommissari, ijro etuvchi kotibi.

1923-yil oktyabrda – Voronej viloyat harbiy kommissar yordamchisi, markaz tomonidan kommissar, siyosiy boʻlimi boshligʻi.

1926-yildan – partiya va nazorat organlarida: Voronej viloyat nazorat komissiyasi raisi, Tambov tumani nazorat komissiyasi raisi (1929-1930), Moskva viloyat qoʻmitasi nazorat komissiyasi raisi (1932-1934).

Bu davrda Voronej davlat universitetini tugatgan.

1937-yilda Markaziy qoʻmita tomonidan Tojikiston SSR partiya nazorati komissiyasiga vakolatli vakil sifatida yuborilgan. Respublikaning deyarli butun rahbariyati hibsga olingan.

SSSR NKVD 1937-yil 30-iyuldagi № 00447 buyrugʻi ostida Stalin qatagʻonlarining ijrosini taʼminlagan.

1937-yil 4-oktyabrda Tojikiston kompartiyasi birinchi kotibi etib saylandi. Respublikaning butun rahbariyatini hibsga oldirdi.

1948-yildan Sovet Ittifoqi markaziy qoʻmitasi instruktori.

1948-yildan 1960-yilgacha RSFSR vazirliklarida ishlagan: goʻsht va sut sanoati vazirining oʻrinbosari, yengil va oziq-ovqat sanoati vazirligi kadrlar boshqarmasi boshligʻi boʻlgan.

1986-yilda vafot etgan. Vagankovskiy qabristonining kolumbariysiga dafn etilgan.

Manbalar